B4-0320, 0333, 0343, 0351, 0364, 0367 και 0376/98

Ψήφισμα σχετικά με την Καμπότζη

Το Ευρωπαΐκό Κοινοβούλιο,

- έχοντας υπόψη τα προηγούμενα ψηφίσματά του για την κατάσταση στην Καμπότζη, ιδίως εκείνο της 17ης Ιουλίου 1997 ((ΕΕ C 286 της 22.9.1997, σελ. 240)),

- έχοντας υπόψη τις δηλώσεις της Προεδρίας εξ ονόματος της Ευρωπαΐκής Ένωσης για την πολιτική κατάσταση στην Καμπότζη,

- έχοντας υπόψη τις ειρηνευτικές συμφωνίες του 1991 στο Παρίσι,

A. εκτιμώντας ότι η στρατιωτική κατάλυση της συνταγματικής τάξης τον Ιούλιο του 1997 από τον Hun Sen έχει συνοδευθεί με αύξηση της πολιτικής και στρατιωτικής βίας και έχει θέσει σε κίνδυνο τη μετάβαση στη δημοκρατική ομαλότητα στην Καμπότζη,

Β. έχοντας υπόψη ότι, μετά τον Ιούλιο του 1997, οι μάχες στις βόρειες περιοχές της χώρας μεταξύ των αντιπάλων παρατάξεων του στρατού και των Κόκκινων Χμερ ανάγκασαν 65.000 πολίτες να καταφύγουν στην Ταϋλάνδη,

Γ. έχοντας υπόψη ότι η Ιαπωνία προώθησε ειρηνευτικό σχέδιο που υπεγράφη στην Μανίλα από τις εμπλεκόμενες πλευρές βάσει του οποίου θα επιτραπεί ιδίως η επιστροφή του πρίγκηπα Ranariddh μετά την δίκη του ερήμην και την επακόλουθη αμνήστευσή του από τον βασιλέα Σιχανούκ,

Δ. εκτιμώντας ότι η ΕΕ έχει καταβάλει μεγάλες πολιτικές και χρηματοδοτικές προσπάθειες για την εφαρμογή των ειρηνευτικών συμφωνιών του 1991 στο Παρίσι, ιδίως μέσω της υποστήριξης που παρείχε στην εκλογική διαδικασία,

Ε. έχοντας υπόψη ότι η Επιτροπή ανακοίνωσε τη διάθεση 9,5 εκατ. Ecu για την προετοιμασία των καμποτζιανών εκλογών,

ΣΤ. εκτιμώντας ότι το κλίμα τρομοκρατίας και ατιμωρησίας, η κατάληψη των διοικητικών δομών και των δομών ασφαλείας στις διάφορες επαρχίες από αξιωματούχους του CPP καθώς και το κλείσιμο των ραδιοφωνικών και τηλεοπτικών σταθμών που δεν ευθυγραμμίζονται με το CPP, θέτουν εν αμφιβόλω το γεγονός ότι θα προκύψουν πολιτικές συνθήκες για τη διεξαγωγή ελεύθερων και δίκαιων εκλογών τον Ιούλιο,

Ζ. εκτιμώντας ότι για να διασφαλισθεί η αποτελεσματικότητα της κοινοτικής βοήθειας σε ό, τι αφορά την εγγύηση ελεύθερων και δίκαιων εκλογών, πρέπει να πληρούνται ορισμένοι όροι,

1. καλεί όλες τις πολιτικές δυνάμεις στην Καμπότζη να σεβασθούν στο ακέραιο τη Συμφωνία του Παρισιού και να εφαρμόσουν το ειρηνευτικό σχέδιο της Μανίλας προκειμένου να αποκατασταθεί το πολιτικό και θεσμικό πλαίσιο που προέκυψε από την Συμφωνία του Παρισιού του 1991 7

2. λαμβάνει γνώση της εκεχειρίας που κηρύχθηκε μετά από την υπογραφή των συμφωνιών της Μανίλας και απαιτεί να γίνει πλήρως σεβαστή από όλες τις εμπλεκόμενες πλευρές 7

3. καλεί την Επιτροπή και τους διεθνείς χορηγούς να επανεξετάσουν τους όρους υπό τους οποίους θα παράσχουν τη βοήθειά τους για τις εκλογές, έτσι ώστε να εξασφαλισθεί ότι θα πληρούνται οι ελάχιστοι όροι για τη διενέργεια αυτών των εκλογών σε συνθήκες ελευθερίας και αμεροληψίας, και να εξαρτήσει την αποδέσμευση της χρηματοδοτικής βοήθειας από την εκπλήρωση των ακόλουθων όρων:

- να επιτραπεί σε όλους τους πολιτικούς ηγέτες της αντιπολίτευσης να επιστρέψουν υπό καθεστώς ασφάλειας στην Καμπότζη και να συμμετάσχουν στις εκλογές,

- όλα τα κόμματα που συμμετέχουν στις εκλογές πρέπει να διαθέτουν ισότιμη πρόσβαση στους κρατικούς ραδιοφωνικούς σταθμούς και στα έντυπα μέσα, καθώς επίσης να μπορούν να διαθέτουν τα δικά τους μέσα ενημέρωσης,

- η εθνική επιτροπή εκλογών και το Ανώτατο Δικαστήριο πρέπει να αναμορφωθούν ώστε να καταστούν πραγματικά ουδέτερα σώματα, και να συσταθεί ένα Συνταγματικό Συμβούλιο 7

- πρέπει να καταργηθεί το υπο-διάταγμα, το υποτιθέμενο για τα μέσα ενημέρωσης, το οποίο επιτρέπει να θεωρείται οποιαδήποτε κριτική κατά της κυβέρνησης ως προδοσία και ως απόπειρα αποσταθεροποίησης της χώρας 7

- πρέπει να καταβληθούν προσπάθειες για να εξασφαλισθεί η επιστροφή των εκτοπισμένων καμποτζιανών στην Ταϋλάνδη, ως συνέπεια της αναθέρμανσης των συγκρούσεων, και η δυνατότητα συμμετοχή τους στις εκλογές 7

4. εκφράζει έντονες ανησυχίες για την τύχη πολλών υπευθύνων του FUNCINPEC και της βασιλικής οικογένειας της Καμπότζης 7 επιμένει στην παροχή εγγυήσεων για την ασφάλειά τους και για την ασφαλή επιστροφή του πρίγκηπα Ranarridh, όπως προβλέπεται στο «ειρηνευτικό σχέδιο της Μανίλας» 7

5. πρέπει να διενεργηθούν έρευνες για την επίθεση με χειροβομβίδα της 30ής Μαρτίου 1997 και για τις εξώδικες εκτελέσεις μετά τις συγκρούσεις του Ιουλίου 1997,

6. επιμένει στην άποψη ότι η σύναψη συμφωνίας συνεργασίας μεταξύ ΕΕ και Καμπότζης πρέπει να αναβληθεί μέχρις ότου διεξαχθούν ελεύθερες και δίκαιες εκλογές 7

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα Ηνωμένα Έθνη, τον ASEAN και τις αρχές της Καμπότζης.